നവകേരള പോസ്റ്റ് ഡോക്ടറല് ഫെല്ലോഷിപ്പുകള് സംസ്ഥാനത്തിന്റെ വികസന പദ്ധതികള്ക്ക് സഹായകരമാകുന്ന മേഖലകളിലെ ഗവേഷണങ്ങള്ക്കുള്ള മുഖ്യന്ത്രിയുടെ നവകേരള പോസ്റ്റ് ഡോക്ടറല് ഫെല്ലോഷിപ്പിന് അപേക്ഷ ക്ഷണിച്ചു. കൃഷി, ജൈവവൈവിധ്യം, ഡിജിറ്റല് സാങ്കേതികത, ജനിറ്റിക്സ്, കാലാവസ്ഥ വ്യതിയാനം, കേരളത്തിലെ തനത് സംസ്കാരം എന്നീ മേഖലകളിലെ ഗവേഷണത്തിനാണ് ഫെല്ലോഷിപ്പ് നല്കുക. തെരെഞ്ഞെടുക്കപ്പെടുന്നവര്ക്ക് പ്രതിമാസം 50,000 മുതല് ഒരു ലക്ഷം രൂപ വരെ നല്കും. രണ്ട് വര്ഷത്തേക്കാണ് ഫെല്ലോഷിപ്പ് നല്കുന്നത്. അപേക്ഷകര് ഡോക്ടറേറ്റ് നേടിയിട്ടുള്ള കേരളീയര് ആയിരിക്കണം. ഉയര്ന്ന പ്രായപരിധി 40 വയസ്സ്. സ്ത്രീകള്ക്കും അര്ഹതപ്പെട്ട മറ്റ് വിഭാഗങ്ങള്ക്കും അഞ്ച് വര്ഷം ഇളവ് ലഭിക്കും. കേരളത്തിലെ ഏതെങ്കിലും ഒരു സര്വകലാശാലയില് നിന്നാകണം ഗവേഷണം നടത്തേണ്ടത്. സര്ക്കാര് അംഗീകൃത സ്ഥാപനത്തില് സ്ഥിര ജോലിയുള്ള വ്യക്തിയെയാണ് ഗവേഷകന് മെന്റര് ആയി തിരഞ്ഞെടുക്കേണ്ടത്. അപേക്ഷ ലഭിക്കേണ്ട അവസാന തീയതി ഒക്ടോബര് 20. കൂടുതല് വിവരങ്ങള്ക്ക് ഉന്നത വിദ്യാഭ്യാസ കൗണ്സില് വെബ്സൈറ്റ് സന്ദര്ശിക്കാം. www.kshec.kerala.gov.in. ഓണ്ലൈന് അപേക്ഷ സമര്പ്പിക്കുന്നതിനായി http:159.89.167.203kshecportalpublicindex.phpnavakerala_fellowship സന്ദര്ശിക്കുക.